## Zakon o izmjenama i dopunama Zakona o šumama

### NN 76/1993 (16.8.1993.), Zakon o izmjenama i dopunama Zakona o šumama

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o šumama

Proglašavam Zakon o izmjenama i dopunama Zakona o šumama, kojeg je donio
Zastupnički dom Sabora Republike Hrvatske na sjednici dana 30. srpnja 1993.
godine.

Broj : PA4-82/ 1 -93.

Zagreb, 5. kolovoza 1993.

Predsjednik

Republike Hrvatske

**dr. Franjo Tuđman, v. r.**

## ---

## ZAKON

### o izmjenama i dopunama Zakona o šumama

Članak 1.

U Zakonu o šumama ("Narodne novine", br. 52/90. pročišćeni
tekst, 5/91., 9/91., 61/91 i 26/93 ) u članku 1. stavak 1. mijenja se i
glasi:

"Šume i šumska zemljišta dobra su od interesa za Republiku i imaju
njezinu osobitu zaštitu."

Iza stavka 1. dodaje se novi stavak 2. koji glasi:

"Šume i šumska zemljišta zaštićuju se i iskorišćuju na način određen
ovim Zakonom."

Dosadašnji stavak 2. postaje stavak 3.

Članak 2.

U članku 2. riječ: "općenarodnu" briše se, a iza riječi "obranu"
dodaju se riječi: "Republike Hrvatske"

Članak 3.

Članak 3. briše se.

Članak 4.

U članku 4. stavku 4. riječi: "izvršno vijeće skupštine općine
odnosno" zamjenjuju se riječima: "Ministarstvo poljoprivrede
i šumarstva", a riječi "ako se šuma ili šumsko zemljište prostire
na području više općina" brišu se.

Članak 5.

U članku 6. stavku 1., 2. i 6. riječi: "općinska skupština"
zamjenjuju se riječima: "županijska skupština,odnosno Gradska skupština
Grada Zagreba".

U stavku 3. riječ: "općina" zamjenjuje se riječima "županija
odnosno Grada Zagreba", a riječi: "općinske skupštine" zamjenjuju
se riječima: "županijske skupštine odnosno Gradska skupština Grada
Zagreba."

U stavku 4. riječ: "društvenih" briše se.

U stavku 5. riječi: "općenarodne obrane" zamjenjuju se riječima
"obrane Republike Hrvatske".

Članak 6.

U članku 16, stavak 3. mijenja se i glasi:

"Pojedinim šumama i šumskim zemljištima iz stavka 1. ovoga članka
kojima ne gospodari javno poduzeće u djelatnosti šumarstva, mogu iznimno
gospodariti organi državne uprave i pravne osobe u državnom vlasništvu
(u daljnjem tekstu: pravne osobe), ako ispunjavaju uvjete propisane ovim
Zakonom."

Članak 7.

U članku 17. u uvodnoj rečenici, riječi, "Posebni društveni"
brišu se, a iza riječi: "interes" dodaje se riječ: "Republike".

Članak 8.

U članku 30. stavku 2. riječi: "vojne potrebe Jugoslavenske armije
i druge potrebe općenarodne obrane" zamjenju ju se riječima: "potrebe
obrane Republike Hrvatske", a riječi: "Saveznog sekretarijata
za narodnu obranu odnosno"brišu se.

Članak 9.

U članku 32. stavku 3. riječ: "Društvena" i riječi "i
druga pravna osoba (u daljem tekstu: pravna osoba)" brišu se.

Članak 10.

Članak 37. briše se.

Članak 11.

U članku 39. riječi: "gospodare organi narodne obrane" zamjenjuju
se riječima: "gospodari Ministarstvo obrane", a riječi: "osim
za ona koja su namijenjena za vojne potrebe Jugoslavenske narodne armije"
brišu se.

Članak 12.

U članku 50. stavku 3. riječi: "i drugim propisima u vezi s društvenom
zaštitom", brišu se.

Članak 13.

U članku 55. stavku 1. riječ "arondacija" u zagradi za mjenjuje
se riječima: "izdvajanje iz šumskogospodarskog područja".

Članak 14.

Članak 57. briše se.

Članak 15.

U glavi II. iza članka 63. u nazivu odjeljka 9. riječi: "Arondacija
i" brišu se, a u članku 64. riječi: "Arondacija i" i "Zakona
o arondaciji i" brišu se.

Članak 16.

U članku 69. stavku 1. točki 1. riječi: "vrijednosti doznačenog
stabla" zamjenjuju se riječima: "prihoda ostvarenoga prodajom
drva."

U točki 2. riječi: "organi općinske uprave prihoda po propisima
o porezima građana" zamjenjuju se riječima: "porezna uprava po
propisima o neposrednim porezima".

U stavku 2. riječi: "općinska skupština" zamjenjuju se riječima:
"ministar financija".

Članak 17.

Iza članka 70. dodaje se članak 70a. koji glasi :

" Članak 70a.

Pravne osobe i građani koji vrše prodaju proizvoda iskorištavanja šuma
(drvne sortimente) plaćaju šumski doprinos u visini od 2,5% od prodaje
cijene proizvoda.

Sredstva šumskog doprinosa uplaćuju se na poseban račun jedinice lokalne
samouprave na čijem području je izvršena sječa šume i koriste se za financiranje
izgradnje komunalne infrastrukture."

Članak 18.

U članku 75. riječi: "općinski organi uprave" zamjenjuju se
riječima: "županijski uredi i gradski ured Grada Zagreba", a
riječi: "(u daljem tekstu: Republički šumarski inspektorat)"
brišu se i dodaje stavak 2. koji glasi:

"Nadzor nad provedbom mjera zaštite od požara u šumama i šumskom
zemljištu obavljaju i inspektori zaštite od požara policijske uprave koji
u obavljanju tih poslova imaju ovlaštenja šumarskih inspektora utvrđena
ovim Zakonom."

Članak 19.

U članku 77. stavak 1. mijenja se i glasi:

"Županijski uredi i gradski ured Grada Zagreba nadležni za poslove
šumarske inspekcije obavljaju neposredno sve poslove inspekcijskog nadzora,
osim poslova za koje je zakonom određeno da ih neposredno obavlja Ministarstvo
poljoprivrede i šumarstva".

U stavku 2. riječ: "općinski" briše se.

Članak 20.

U članku 78. u uvodnoj rečenici riječi: "Republički šumarski inspektorat"
zamjenjuju se riječima: "Ministarstvo poljoprivrede i šumarstva".

U točki 6. riječi: "općinskih organa uprave" zamjenjuju se
riječima: "županijskih ureda i gradskog ureda Grada Zagreba".

Članak 21.

U članku 5. stavku 4. točki 3. riječi: "vojnim potrebama Jugoslavenske
narodne armije i drugim potrebama općenarodne obrane", članku 15.
stavku 1. točki 2. riječi: "vojnim potrebama Jugoslavenske narodne
armije ili drugim potrebama općenarodne obrane" i članku 48. stavku
2. riječi: "Jugoslavenske narodne armije i općenarodne obrane"
u različitim padežima, zamjenjuju se riječima: "potrebe obrane Republike
Hrvatske" u odgovarajućim padežima.

U članku 27. i članku 79. riječ: "društvena" u jednini i množini
u različitim padežima briše se.

U članku 11., članku 13 stavku 3., članku 41. stavku 6., članku 48.
stavku 3. i članku 61. stavku 3. riječi: "općinski organ uprave nadležan
za poslove šumarstva" u jednini i množini u različitim padežima i
u članku 51. stavku 1. riječi: "organ općinske uprave nadležan za
poslove šumarstva" zamjenjuju se riječima: "županijski ured,
odnosno gradski ured Grada Zagreba nadležan za poslove šumarstva"
u jednini i množini u odgovarajućim padežima.

U članku 15. stavku 1. točki 1. i članku 48. stavku 1., 2. i 3. riječ:
"općine" briše se.

U članku 41. stavku 7, članku 45. stavcima 4. i 5, članku 47. stavcima
2. i 3., članku 53. stavcima 3. i 4. i članku 63. stavku 1. riječi: "općinska
skupština" u različitim padežima i u članku 49. stavku 2. riječi:
"općinska skupština ili organ koji ona odredi" zamjenjuju se
riječima: "županijska skupština, odnosno Gradska skupština Grada Zagreba"
u odgovarajućim padežima.

U članku 65. i članku 66. riječi: "arondacija i" u različitim
padežima brišu se.

Članak 22.

Šume i šumska zemljišta u državnom vlasništvu kojima iznimno gospodare
pravne osobe nastale pretvorbom društvenih poduzeća, općine koje te šume
i šumska zemljišta do stupanja na snagu ovoga Zakona nisu predale na gospodarenje
Poduzeću za šume i druge pravne osobe,preuzima Poduzeće za šume u roku
60 dana od dana od stupanja na snagu ovoga Zakona, odnosno od dana pretvorbe
pravne osobe, sa stanjem na dan 30. lipnja tekuće godine odnosno 31. prosinca
protekle godine.

Članak 23.

Danom stupanja na snagu ovoga Zakona prestaje vrijediti Uredba o izmjenama
i dopunama Zakona o šumama ("Narodne novine", br.14/93.).

Članak 24.

Ovaj Zakon stupa na snagu osmoga dana od dana objave u "Narodnim
novinama".

Klasa: 324-01 /93-01 /01

Zagreb, 30. srpnja 1993.

ZASTUPNIČKI DOM SABORA REPUBLIKE HRVATSKE

Predsjednik

Zastupničkog doma Sabora

**Stjepan Mesić, v. r.**

Zakon, NN 76/1993-1555
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)